คนปกติจ้องไฟเพดานนานก็จะมีภาพติดมาเป็นเงาลักษณะไฟเพดาน แต่ผมเริ่มมีอาการแค่มองไฟเพดานผ่านๆก็มีภาพติดตามาทั้งที่ไม่ได้ไปจ้องนานเลย แต่ตอนออกไปข้างนอกช่วงเช้าก็ไม่เห็นภาพติดตาเลย ผิดปกติไหมครับ ผมน่าจะเป็นวุ้นตาเสื่อมด้วยเป็นมาเกือบ1ปีแล้ว แต่ยังไมได้ไปพบจักษุแพทย์เพราะยังไม่เห็นแสงวาบในตา และน่าจะเป็นสายตาเอียงแนวตั้งด้วย
สวัสดีค่ะ อาการที่พอจ้องไฟที่เพดานนานๆ จะเห็นภาพติดตาตามมา อาจจะยังเป็นอาการที่ไม่จำเพาะเจาะจงกับโรคใดอย่างชัดเจนนัก กล่าวคือ อาจจะเป็นอาการปกติที่พอมองจ้องแสงไฟนานๆ พอมองไปที่อื่นทันทีจะยังรู้สึกว่ายังเห็นแสงหรือภาพเดิมอยู่ได้ชั่วคราวและจะดีขึ้นได้เองแต่หากมีอาการเห็นภาพซ้อน ปวดในตา หรือสู้แสงไม่ได้ มีม่านดำลงมาบังตา เหล่านี้เป็นอาการที่บ่งบอกถึงว่าอาจจะมีจอประสาทตา หรือการรับภาพที่ผิดไปจากปกติ ควรรีบไปพบจักษุแพทย์ส่วนวุ้นตาเสื่อมโดยตัวมันเองไม่อันตราย ยกเว้นว่าวุ้นตาเสื่อมมากๆจนดึงจอประสาทตาให้หลุดลอกตามมา จะมีอาการเหมือนฟ้าผ่าในตา มีม่านดำลงมาบังตา ถ้ามีอาการเหล่านี้ควรรีบไปพบแพทย์เช่นกัน